Motivatsioon õppida ja teha sporti, elada ja käia kirikus, tegelda perekonna ja lastega, teha hästi oma tööd, toituda ja elada tervislikult, armastada ligimest ja teha head kasvab või kahaneb peamiselt ikka inimeses endas. Seetõttu on ka arstide, organisatsioonijuhtide, kirikuõpetajate, lastevanemate ja treenerite töö üheks osaks teistes inimestes oleva  enesemotivatsiooni õhutamine ja kasvatamine. Seejuures sõltuvad nad vähemal või rohkemal määral ka ise sellest motivatsioonisüstist, mida nad saavad teistelt. Ärijuht võib-olla oma töötajatelt või arstilt, arst vanematelt, kirikuõpetaja kolleegidelt, treener teadlastelt.